**РЕФЕРЕНТНА ЛИСТА ПОСЛОВА**

**ЗА АНГАЖОВАЊЕ ЛИЦА ЗА ОБАВЉАЊЕ ПРИВРЕМЕНИХ И ПОВРЕМЕНИХ ПОСЛОВА У МИНИСТАРСТВУ КУЛТУРЕ И ИНФОРМИСАЊА**

**СЕКТОР ЗА МЕЂУНАРОДНЕ ОДНОСЕ И ЕВРОПСКЕ ИНТЕГРАЦИЈЕ У ОБЛАСТИ КУЛТУРЕ**

**Листа број 1**

|  |  |  |
| --- | --- | --- |
| **1.** | **Опис посла** | 1.Рад на изради пратеће документације у оквиру међународне културне размене; припрема елемената програма у области културе за реализацију у иностранству у 2022. години; послови у оквиру припреме дела документације за међународне састанке и техничка подршка; припрема и организација међународних скупова (укључујући и онлајн формат); припрема и координација посета иностраних делегација (Нови Сад - Европска престоница културе 2022); учешће у остваривању циљева билатералне сарадње и комуникација са страним дипломатским представништвима у Републици Србији, комуникација са дипломатско-конзуларним представништвима Републике Србије у иностранству; рад на мапирању и припреми елемената Нацрта програма међународне билатералне сарадње са израдом пратеће документације.  2.Административни послови у вези са Сектором; спровођење јавног конкурса за суфинансирање програма/пројекта који се реализују у Културном центру Србије у Паризу у 2022. години; спровођење јавног конкурса за суфинансирање програма и пројеката међународне сарадње у области културе и уметности у 2022. години; припрема документације за плаћање корисницима средстава и комуникација са корисницима; прикупљање и ажурирање информација по областима, у оквиру међународне билатералне сарадње; прикупљање података, обрађивање информација и састављање различитих извештаја за потребе сектора, министарства и других надлежних органа; ажурирање и архивирање обрађених предмета.  3. Спровођење процедура и праћење реализације програма међународне културне сарадње и размене у области савремене продукције; праћење реализације договорених активности у оквиру међународне билатералне сарадње и културне размене; координација са републичким установама културе; прикупљање предлога и класификација активности за израду годишњих планова рада установа културе у оквиру међународне сарадње за 2022. годину; учешће у остваривању међуресорне сарадње (МСП, ТОС, МТТТ, итд.) и рад на реализацији пројеката од заједничког интереса. |
| **2.** | **Потребна стручна спрема, потребно радно искуство** | Стечено високо образовање из научне, односно стручне области у оквиру образовно-научног поља друштвено-хуманистичких наука на основним академским студијама у обиму од најмање 240 ESPB бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету  3 године радног искуства на описаним пословима |
| **3.** | **Вештине** | Дигитална писменост; |
| **4.** | **Додатна знања** | Страни језик - Знање енглеског и још једног страног језика |